

REPUBLIKA HRVATSKA

OSNOVNA ŠKOLA

VLADIMIR NAZOR TOPUSKO

Školska 12, Topusko

KLASA: 119-01/19-01/02

URBROJ: 2176-44-01-19-06

Topusko , 19. studenog 2019.

Na temelju Odluke Župana Sisačko-moslavačke županije o financiranju kuhara / kuharice u Osnovnoj školi Vladimir Nazor Topusko Klasa: 119-01/19-01/04, Urbroj: 2176/01-02-19-2 od 27. rujna 2019. godine, ravnateljica Osnovne škole Vladimir Nazor Topusko Jana Markulin, dipl.uč. raspisuje

**NATJEČAJ**

za dostavu prijava za prijam **kuhara / kuharice**  u Osnovnoj školi Vladimir Nazor Topusko , na određeno vrijeme do dobivanja suglasnosti Ministarstva znanosti i obrazovanja za raspisivanje natječaja za zapošljavanje kuhara / ice,, a najduže do kraja školske godine 2019./2020. u punom radnom vremenu :

**kuhar / ica - 40 sati tjedno - jedan (1) izvršitelj/ica**

**Uvjeti :** Pored općih uvjeta za zasnivanje radnog odnosa uvjet za zasnivanje radnog odnosa kuhara / ice su završena srednja škola program kuhar, odnosno KV kuhar i završen tečaj higijenskog minimuma.

U prijavi na natječaj navode se osobni podaci podnositelja prijave (osobno ime, adresa stanovanja, broj telefona/mobitela, e-mail adresa).

Kandidati/kinje koji ispunjavaju tražene uvjete dužni su uz prijavu dostaviti:

* kratki životopis
* presliku domovnice
* presliku svjedodžbe ili dokaza o stupnju i vrsti stručne spreme
* preslika potvrde o završenom tečaju higijenskog minimuma
* uvjerenje nadležnog suda da se protiv podnositelja prijave ne vodi kazneni postupak sukladno članku 106. Zakona o odgoju i obrazovanju (ne starije od mjesec dana)

Isprave se prilažu u neovjerenom presliku, a osoba je prije sklapanja pisanog ugovora dužna dostaviti na uvid originalne dokumente.

Kandidat koji se poziva na pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i priložiti dokaze o ostvarivanju prava prednosti na koje se poziva te ima prednost u odnosu na ostale kandidate samo pod jednakim uvjetima.

Kandidati/kinje koji ostvaruju pravo na prednost pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17), uz prijavu na javni natječaj dužni su, osim dokaza o ispunjavanju traženih uvjeta priložiti i sve potrebne dokaze dostupne na poveznici Ministarstva hrvatskih branitelja:

<https://branitelji.gov.hr/zaposljavanje-843/843>

ili

<https://branitelji.gov.hr/UserDocsImages//NG/12%20Prosinac/Zapošljavanje//Popis%20dokaza%20za%20ostvarivanje%20prava%20prednosti%20pri%20zapošljavanju.pdf>

Kandidati/kinje koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14 i 39/18) uz prijavu na javni natječaj dužni su, osim dokaza o ispunjavanju formalnih uvjeta iz javnog natječaja, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor, sporazum i sl.).

Kandidati/kinje koji se pozivaju na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata („Narodne novine“ broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13) uz prijavu na javni natječaj dužni su, osim dokaza o ispunjavanju formalnih uvjeta iz javnog natječaja, priložiti rješenje ili potvrdu o priznatom statusu iz koje je vidljivo spomenuto pravo te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Povjerenstvo za procjenu utvrđuje listu kandidata prijavljenih na javni natječaj koji ispunjavaju formalne uvjete iz javnog natječaja, čije su prijave pravodobne i potpune te kandidate s liste upućuje na procjenu odnosno testiranje. Sadržaj i način procjene odnosno testiranja, određen je sukladno PravilnikU o postupku zapošljavanja te procjeni i vrednovanju kandidata za zapošljavanje, dostupog na <http://www.os-vnazor-topusko.skole.hr/>

Vrijeme i mjesto održavanja procjene odnosno testiranja objavit će se najmanje tri dana prije dana određenog za procjenu odnosno testiranje, na web-stranici http://www.os-vnazor-topusko.skole.hr

Sadržaj i način testiranja, te pravni i drugi izvori za pripremanje kandidata za testiranje, objavljuju se na mrežnoj stranici škole http://www.os-vnazor-topusko.skole.hr

Ako kandidat ne pristupi testiranju, smatra se da je odustao od prijave na natječaj.

Na natječaj se mogu javiti osobe oba spola.

Urednom prijavom smatra se prijava koja sadrži sve podatke i priloge navedene u natječaju. Nepotpune i nepravodobne prijave neće se razmatrati.

U skladu s uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka (NN 42/18) prijavom na natječaj osoba daje privolu za prikupljanje i obradu podataka iz natječajne dokumentacije, a sve u svrhu provedbe natječaja za zapošljavanje.

Natječaj je otvoren od 19. studenog 2019. do 27. studenog 2019. g.

O rezultatima natječaja kandidati će biti obavješteni putem službene web stranice škole:

http://www.os-vnazor-topusko.skole.hr

Prijave s dokazima o ispunjavanju propisanih uvjeta iz natječaja dostaviti osobno ili poslati poštom **na adresu Škole: Osnovna škola Vladimir Nazor Topusko, Školska 12, 44 415 Topusko (za natječaj).**

Ravnateljica

Jana Markulin, dipl.uč.